b'\n_START_ARTICLE_\nJanus Rein\n_START_PARAGRAPH_\nJanus Rein (f\xc3\xb8dt 29. maj 1974 i Helsing\xc3\xb8r) er f\xc3\xa6r\xc3\xb8sk jurist og politiker (MP Lagtinget). Rein er ogs\xc3\xa5 b\xc3\xa5de Luftkaptain (pilot), skibsf\xc3\xb8rer, Erhvervsdykker, Merknom i Regnskabsv\xc3\xa6sen og v\xc3\xa6rdipapiranalytikker. _NEWLINE_I sin ungdom var han til s\xc3\xb8s, og er uddannet skibsf\xc3\xb8rer fra Nautisk uddannelsescenter i T\xc3\xb3rshavn fra 1997. Han har v\xc3\xa6ret styremand og skibsf\xc3\xb8rer for blandt andre Strandfaraskip Landsins og A.P. M\xc3\xb8ller-M\xc3\xa6rsk. I en periode arbejdede han som bankr\xc3\xa5dgiver i Su\xc3\xb0uroyar Sparikassi. Hann har ogs\xc3\xa5 taget uddannelse i regnskabsv\xc3\xa6sen og v\xc3\xa6rdipapiranalyse. Rein er uddannet pilot fra 2003, og pilot instrukt\xc3\xb8r fra 2004, og blev styrmand for Atlantic Airways i 2005 og kaptajn i samme selskab i 2009. I perioden 2014 til 2018 var Rein en del af bestyrelsen i Atlantic Airways. I 2018 stoppede Rein sin karriere som luftkaptain._NEWLINE_Janus Rein er cand.jur., LL.M. fra K\xc3\xb8benhavns Universitet, og har i dag sin prim\xc3\xa6re besk\xc3\xa6ftigelse som partner i Advokatselskabet Axia Advokatar i Torshavn, som han ejer og driver sammen med advokat Brandur Ellingsgaard._NEWLINE_I 2010 var Rein medstifter af det liberale parti Frams\xc3\xb3kn og hovedbestyrelselsesmedlem frem til efter\xc3\xa5ret 2012, hvor han br\xc3\xb8d med partiet og blev l\xc3\xb8sg\xc3\xa6nger i Lagtinget. Formanden Poul Michelsen \xc3\xb8nskede, at Rein skulle v\xc3\xa6re hovedkandidat til kommunalbestyrelsen i T\xc3\xb3rshavn, hvilket Rein ikke \xc3\xb8nskede. Rein var valgt til Lagtinget i perioden 2011 til 2015, hvor hann i \xc3\xa5rene 2011-2014 besad en post i Lagtingets erhvervsudvalg, og derefter i \xc3\xa5rene 2014-2015 i Lagtingets finansudvalg. I september 2013 vendte Rein tilbage til F\xc3\xb3lkaflokkurin, som er det parti, som Rein og Michelsen oprindeligt kom fra, da de stiftede Frams\xc3\xb3kn.'